钦定古今图书集成/理学汇编/学行典/第198卷 > 郑十三孝子
## 钦定古今图书集成/理学汇编/学行典/第198卷 > 郑十三孝子

按《宁波府志》：“郑十三孝子，翁洲东山里人也。郑氏家
东山，称世族。嘉靖间，倭犯其境，族人皆奔走避难。孝
子请其父偕去，父犹顾虑不急行。已而孝子偕其父
西驰，为倭所及，遂刃其父。孝子抱父尸大哭，并为所
执。怜其年少，欲生之，驱之偕行。孝子伏地大恸，不肯
去，倭怒，并刃之，弃尸道上。越数日，族人归而收其尸”，
孝子身首异处，而右手犹抱其父，牢不可解。翁洲人
至今称之曰《郑十三孝子》云。